Die wêreld in foto’s – 14 September 2016Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Werkers van die Maleisiese departement van gesondheid het Woensdag dele van Kuala Loempoer teen muskiete gespuit nadat twee nuwe gevalle van die Zika-virus Dinsdag aangemeld is. Ses mense is tot dusver met dié virus gediagnoseer. Foto: Joshua Paul /wire.africannewsagency.com Familielede van Oekraïnse krygsgevangenes vergader Woensdag buite die Duitse ambassade in Kiëf in ŉ poging om druk te plaas op die Duitse owerheid om die vrylating van dié gevangenes uit Oos-Oekraïnse tronke te bespoedig. Foto: Efrem Lukatsky /wire.africannewsagency.com Stormwinde en rowwe seetoestande teister die kus van Fuqing in China se Fujian-provinsie. ŉ Tifoon-waarskuwing is Woensdag na “rooi” opgegradeer – die hoogste in die vierkleur-waarskuwingstelsel. Foto: Wei Peiquan / Xinhua/wire.africannewsagency.com Hannah Zeitlhofer poseer vir ŉ foto ná haar inhuldiging as die eerste vroueafrigter by die Spaanse ryskool in Wene, Oostenryk. Foto: Ronald Zak /wire.africannewsagency.com Met sonsopkoms agter die Washington-gedenknaald was die verwagte maksimumtemperatuur vir die Amerikaanse hoofstad Woensdag weer soveel as 32 °C. Foto: J David Ake/wire.africannewsagency.com